b'\n_START_ARTICLE_\nErika Lust\n_START_SECTION_\nBiografia\n_START_PARAGRAPH_\nLust, nascuda Erika Hallqvist, va n\xc3\xa9ixer a Estocolm l\'any 1977. Aviat va conrear un inter\xc3\xa8s pel cinema i el teatre. _NEWLINE_Va estudiar Ci\xc3\xa8ncies Pol\xc3\xadtiques a la Universitat de Lund i es va especialitzar en Drets Humans i Feminisme. En aquesta \xc3\xa8poca va tenir la seva primera trobada amb l\'obra de Linda Williams, concretament el seu assaig de 1989 Hard Core: Power, Pleasure, and the Frenzy of the Visible, que influiria fortament en el seu discurs com a cineasta. Tamb\xc3\xa9 cita la pel\xc2\xb7l\xc3\xadcula L\'Amant de Jean-Jacques Annaud com una gran font d\'inspiraci\xc3\xb3. Despr\xc3\xa9s de la seva graduaci\xc3\xb3 l\'any 2000 va decidir traslladar-se a Barcelona. All\xc3\xad va treballar en diferents projectes audiovisuals mentre estudiava cursos de cinema.\n_START_SECTION_\nCarrera\n_START_PARAGRAPH_\nLust va estrenar la seva primera pel\xc2\xb7l\xc3\xadcula, el curtmetratge expl\xc3\xadcit The Good Girl l\'any 2004. El curt va ser publicat gratu\xc3\xaftament online i va tenir m\xc3\xa9s de 2 milions de desc\xc3\xa0rregues el primer mes. A m\xc3\xa9s, va ser projectat en el Festival Internacional de Cinema Er\xc3\xb2tic de Barcelona l\'any seg\xc3\xbcent i va guanyar el seu primer premi Nimfa. _NEWLINE_Despr\xc3\xa9s de l\'\xc3\xa8xit, Lust va fundar la seva pr\xc3\xb2pia productora audiovisual, Lust Films, l\'any 2005. La companyia ha produ\xc3\xaft curts de manera cont\xc3\xadnua des de llavors. Una de les seves primeres produccions, l\'analogia Cinc hist\xc3\xb2ries per a elles, va ser guardonada amb diversos premis internacionals l\'any 2007. Des de llavors, Erika Lust ha estat una cara familiar en la majoria de festivals de cinema adult. _NEWLINE_Les pel\xc2\xb7l\xc3\xadcules d\'Erika Lust es caracteritzen per una selecci\xc3\xb3 molt cuidada d\'actors i uns est\xc3\xa0ndards de producci\xc3\xb3 inusuals al m\xc3\xb3n de cinema per a adults. Lust considera que el cinema pornogr\xc3\xa0fic pot ser un instrument educatiu a m\xc3\xa9s de plaent, i que pot ajudar-nos a con\xc3\xa8ixer millor la nostra sexualitat, viure m\xc3\xa9s lliures i explorar els nostres desitjos de manera m\xc3\xa9s natural. Tamb\xc3\xa9 espera poder canviar la percepci\xc3\xb3 de g\xc3\xa8nere i els rols sexuals estereotipats a trav\xc3\xa9s del seu treball. Opina que la pornografia \xc3\xa9s "el discurs m\xc3\xa9s important quant a g\xc3\xa8nere i sexualitat"._NEWLINE_L\'any 2010 va llen\xc3\xa7ar un cinema er\xc3\xb2tic online anomenat Lust Cinema, on s\'exhibeixen pel\xc2\xb7l\xc3\xadcules d\'altres autors de la nova onada del cinema expl\xc3\xadcit. _NEWLINE_Erika Lust va comen\xc3\xa7ar el primer projecte de cinema er\xc3\xb2tic creat col\xc2\xb7lectivament, anomenat XConfessions, l\'any 2013. Cada mes s\'estrenen dos curtmetratges dirigits per Lust i basats en les confessions an\xc3\xb2nimes rebudes a la p\xc3\xa0gina. S\'ha convertit en el seu projecte i font de treball principal en els \xc3\xbaltims anys. _NEWLINE_Lust tamb\xc3\xa9 dirigeix una tenda online que ofereix els seus llibres, pel\xc2\xb7l\xc3\xadcules, a m\xc3\xa9s de joguines sexuals i altres productes er\xc3\xb2tics.  La seva companyia Lust Productes ara t\xc3\xa9 m\xc3\xa9s de 15 empleats i tamb\xc3\xa9 mant\xc3\xa9 un blog on comparteix la seva opini\xc3\xb3 sobre temes com el feminisme, l\'impacte de la pornografia en la societat i la sexualitat femenina. Ha publicat diversos llibres sobre l\'erotisme i la sexualitat. El seu llibre Good Porn va ser publicat l\'any 2009 per Seal Press. El llibre ha estat tradu\xc3\xaft a 8 idiomes i segueix essent una de les obres de refer\xc3\xa8ncia al m\xc3\xb3n de la pornografia \xc3\xa8tica._NEWLINE_Al desembre del 2014, Erika Lust va ser convidada a fer un TED-talk en TEDxCienna. A la xerrada titulada "Ja \xc3\xa9s Temps que el Porno Canvi\xc3\xaf", en el qual Lust convida a que les persones q\xc3\xbcestionem l\'estat actual de la pornografia, els seus missatges i el seu paper com a educador sexual. El seu TED-talk va ser el comen\xc3\xa7ament de la campanya #changeporn, una campanya online dirigida a desafiar i canviar la norma del porno. La xerrada ha tingut m\xc3\xa9s de 400.000 visualitzacions a YouTube.\n_START_SECTION_\nXConfessions\n_START_PARAGRAPH_\nActualment, Lust est\xc3\xa0 produint curts de cinema per a adults creats col\xc2\xb7lectivament. Els espectadors poden deixar confessions an\xc3\xb2nimes a la web del projecte i cada mes, Lust escull dues hist\xc3\xb2ries per a convertir-les en curtmetratges. Fins avui, ha publicat vuit compilacions de curts XConfessions.'